Petrolbomme op Wits-kampus gevind | Maroela Media
Die drie petrolbomme wat op die Braamfontein-kampus gevind is Foto: @wits_news, Twitter
"Die petrolbomme is agter 'n gebou, naby 'n heining gevind," het Shirona Patel, woordvoerder van die universiteit, Saterdagaand in 'n verklaring gesê. "Die polisie ondersoek die saak. Die universiteit sal sy samewerking gee soos nodig."
Volgens die universiteit is dit 'n duidelike bewys dat daar persone is wat doelbewus brandstigting wil pleeg en om die lewens van die universiteitsgemeenskap te bedreig en universiteitseiendom wil beskadig. "Ons veroordeel alle geweld ten sterkste en ons is vasbeslote dat hierdie situasie nie sal voortduur nie."
Alle bedrywighede by die universiteit is opgeskort tot verdere kennisgewing.
Studente, wat gratis opleiding eis, betoog al die afgelope week by die universiteit. Die betogers en polisiebeamptes het al 'n paar keer slaags geraak en die betogers het die polisie daarvan beskuldig dat hulle uitermatige krag gebruik.
Vertrou iemand het gedink om vingerafdrukke te neem!
Ag Polisie ,moet seblief nie kragdadig optree as hulle soos terroriste optree nie, hulle het nie meer doeke vir 'n omruil nie.
Weereens die huidige bevoorregte "studente" wat die aanvalle beplan en deurvoer identifiseer die probleem en spreek dit aan.